Veľké Chlievany

Veľké Chlievany sú obec na Slovensku v okrese Bánovce nad Bebravou.

 Kultúra a zaujímavosti  
 Pamiatky 
 Rímskokatolícky kostol sv. Kataríny Alexandrijskej, jednoloďová gotická stavba s polygonálnym ukončením presbytéria a predstavanou vežou, z 15. storočia. V období reformácie bol evanjelický. V roku 1685 sa stal naspäť katolíckym. Barokovo bol upravený v roku 1712 a klasicisticky v roku 1824. V roku 1936 bol do kostola inštalovaný nový oltár pochádzajúci z Novák. Modernistickou dostavbou prešiel v roku 1957, bola postavená nová veža a západné priečelie s chórom. Obnovou prešiel v roku 2014, keď bol na fasáde odkrytý fragment maľby zo 17. storočia. Fasády kostola sú členené opornými piliermi a oknami s lomeným oblúkom. Moderné priečelie je ukončené štítom s motívom lomeného oblúka, veža má ihlancovú helmicu.

 Osobnosti obce 
 Rodáci 
 Juraj Palkovič (* 1763 - † 1835), rímskokatolícky kňaz, prekladateľ preložil Bibliu do bernolákovskej slovenčiny.
 Cyril Guniš (* 1901 - † 1974), rímskokatolícky kňaz, jazykovedec, pedagóg. KUBANOVIČ, Zlatko:  Historický náhľad do dejín slovenských saleziánov (Od dona Bosca do roku 1924).  Bratislava : Don Bosco, 2019. ISBN 978-80-8074-436-6. S. 239 - 240.

 Referencie 

 Iné projekty 

 Externé odkazy 



Kategória:Obce okresu Bánovce nad Bebravou